laion/Wikipedia-Exotic huggingface dataset:
שמירה (חסידות)

שמירה הוא מטבע שאדמו"רים נוהגים לחלק לחסידיהם לשם שמירה מעין הרע. היו מי שצירפו מטבע למטבע ויצרו מהם חפצים דוגמת גביעים וחפצי קודש נוספים. המנהג של "שמירות" ייחודי לתנועת החסידות, ונפוץ בעיקר בחצרות החסידים לבית רוז'ין. בעבר היה נהוג שבעת ביקור החסיד אצל הצדיק היה נותן "פדיון" או "פדיון נפש" והצדיק מברך ומייעץ לו. החסיד מוסר עם הפדיון "קוויטל" ובו שמו ושם אמו ומבקש עזרה, הצלחה או שמירה. נהוג היה שהחסיד הכין מראש מטבע שנמסר לאדמו"ר וכשנגע בו קיבל המטבע סגולה של שמירה מעין הרע. כיום מקובל שהאדמו"ר מעניק לחסידיו מטבע שהוכן מראש לשימוש זה. למטבעות שקבלו את הברכה היו שמות שונים כגון "שמירה" או "שמירות קודש" ולעיתים גם "שמורות קודש". (ראו תמונה מצורפת) היו חסידים שבעת שהצטברה אצלם כמות מספקת של מטבעות מסרו אותם לצורף על מנת להתיכם וליצור מהם כלי קודש. המצוי שבהם היה גביע כסף לשימושי מצווה, קידוש והבדלה. בת שבע אידה גולדמן, החפץ הטקסי החסידי, 2007, עמ' 210, 219-220 הדלקת נרות חנוכה וחלוקת מטבעות ברכה אצל האדמו"ר ממישקולץ, באתר כיכר השבת, 31 בדצמבר 2019 'שמורות' ככל הנראה משום שבהגייה האשכנזית שהייתה מקובלת בגליציה, חיריק ושורוק נהגים באותו אופן.
ארקה

האם התכוונתם ל... ארקה (אגוז) – זרע דקל האריקה, נצרך בלעיסה ארקה (ירח) – אחד הירחים של כוכב הלכת צדק ארקה (כלי נגינה) (Erke) - סוג של כלי נשיפה הנפוץ בארגנטינה, בוליביה וצ'ילה ארקה (כפר) (Arka) - כפר במחוז בורשוד-אבאוי-זמפלן שבצפון הונגריה ארקה (מיתולוגיה) – במיתולוגיה הרומית, אלת התקשורת וקשת בענן אישים חוליו ארקה (Arca) - כדורגלן ארגנטינאי ארקה פילנדר (Erkka) - משורר פיני הארקה
לפעמים אני מאושר

לפעמים אני מאושר הוא אלבום האולפן הרביעי של עמיר לב, אשר יצא בשנת 2004. האלבום כולל בין היתר את השירים "פריז", "ותינוק", "אל תדאגי", "לאן נעלם הים" (בו התארח בגיטרה יוני בלוך) ו"אוקטובר" (בו התארחה אפרת גוש). נוסע וחוזר: האזינו לקלאסיקות העבריות שבחר עמיר לב, באתר מעריב אונליין, 22 ביולי 2022 עמיר לב - לפעמים אני מאושר (באנגלית), נבדק ב-2022-09-08
סבלאן

סבלאן היה כפר ערבי קטן על הר זבול ליד חורפיש. במהלך מבצע חירם ננטש הכפר על ידי תושביו. במחצית השנייה של המאה ה-19 היה סבלאן כפר קטן שהקיף את נבי סבלאן. הכפר היה מוקף מטעי תאנים וזיתים. בכפר היו בורות מים ובמזרחו ארבעה מעיינות. הקרן לחקר ארץ ישראל ציינה שבכפר כ-100 תושבים. במפקד האוכלוסין בארץ ישראל (1922) נמנו בכפר 68 איש כולם מוסלמים. בשנת 1940 נכלל הכפר באזור שעל פי הספר הלבן נאסר על מכירת קרקעותיו ליהודים. על פי סקר הכפרים 1945 בארץ ישראל מ-1945 הוערכה אוכלוסיית הכפר בכ-70 נפש וקרקעות הכפר השתרעו על 1,798 דונם. במהלך מלחמת העצמאות ננטש הכפר מתושביו ומתוך 21 משפחות רק 7 משפחות נותרו בישראל. החל משנת 1962 דרשו הדרוזים את אדמות הכפר לצורך הרחבת אתר נבי סבלאן ואלו נמסרו להם לחכירה במחיר סמלי. מדיה וקבצים בנושא סבלאן בוויקישיתוף נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com. שם היישוב מאוית Sabalan. יהושע בן אריה ועמירם אורן, יישובי הגליל ערב מפעל ההתיישבות הציוני, בתוך: ארצות הגליל, אוניברסיטת חיפה, 1983, כרך א', עמוד 326 "תקנות העברת קרקע 1940", הארץ, 29 בפברואר 1940 תובעים קרקעות להקדש דרוזי, הארץ, 11 ביוני 1962 יואל דר, מינהל המקרקעין: לא הופקעה קרקע בבעלות דרוזים, דבר, 18 בדצמבר 1970
סטיינוויי

סטיינוויי ובניו הידועה בקצרה בשם סטיינוויי (באנגלית: Steinway & Sons, נהגה: [ˈstaɪnweɪ]) היא חברת פסנתרים גרמנית-אמריקאית, שנוסדה במנהטן ב-1853 על ידי בונה הפסנתרים הגרמני היינריך אנגלהרד סטיינווג (שנודע בהמשך בשמו האמריקאי: הנרי א. סטיינוויי). עם הצלחת החברה וצמיחתה, הקים סטיינוויי מפעל לפסנתרים בעיר ניו יורק שבארצות הברית ולאחר מכן מפעל נוסף בהמבורג שבגרמניה. המפעל ברובע קווינס שבניו יורק, מספק את הפסנתרים ליבשת אמריקה והמפעל בהמבורג מייצר את הפסנתרים לשאר מדינות העולם. סטיינווי ידועה באיכות הפסנתרים שהיא מייצרת ובהמצאות בתחום זה. החברה קיבלה 139 פטנטים רשומים בייצור הפסנתרים, הראשון בהם כבר ב-1857. נתח השוק של החברה בשוק פסנתרי הכנף היוקרתיים עולה באופן עקבי על 80 אחוזים מן השוק. המבקרים טענו כי הדומיננטיות המוחלטת של חברה אחת בשוק חסמה חדשנות והובילה להאחדה של הסאונד המועדף בידי פסנתרנים ברחבי העולם כולו. סטיינוויי משווקת פסנתרים גם בשני מותגים משניים, 'בוסטון' ו'אסקס'. מדיה וקבצים בנושא סטיינוויי בוויקישיתוף אתר האינטרנט הרשמי של סטיינוויי (באנגלית) סטיינוויי, ברשת החברתית פייסבוק סטיינוויי, ברשת החברתית אקס (טוויטר) סטיינוויי, ברשת החברתית אינסטגרם סטיינוויי, ברשת החברתית LinkedIn סטיינוויי, סרטונים בערוץ היוטיוב סטיינוויי, באתר פינטרסט ערך זה הוא קצרמר בנושא מוזיקה ובנושא ארצות הברית. אתם מוזמנים לתרום לוויקיפדיה ולהרחיב אותו.
האחים בולדווין

האם התכוונתם ל... משפחת בולדווין#האחים בולדווין – אלק, דניאל, ויליאם, סטיבן האחים בולדווין (הרכב) – מוזיקאים אמריקאים (The Baldwin Brothers)
אני לא רוקד כשעצוב

"אני לא רוקד כשעצוב" הוא סינגל שהקליטה להקת הרוק הישראלית החברים של נטאשה, בהשתתפות הזמר אלון אולארצ'יק. את השיר הוציאה לאור בשנת 1994 חברת התקליטים הד ארצי, והוא נכלל כרצועה ה־24 באלבום האולפן השלישי של הלהקה, "רדיו בלה בלה". את השיר כתבו מיכה שטרית ואולארצ'יק והלחין ארקדי דוכין, שגם הפיק אותו לצד יזהר אשדות. הוא הוצג כמועמד לכניסה למצעד הפזמונים השבועי של רשת ג' ב־7 באוגוסט 1994. בשבוע שלאחר מכן דורג במקום ה־26. ב־9 באוקטובר עלה למקום השני – הגבוה ביותר שהגיע אליו. ב־18 בדצמבר יצא מהדירוג השבועי לאחר שצעד בו במשך 16 שבועות רצופים. במצעד הפזמונים העברי השנתי של ה'תשנ"ה דורג "אני לא רוקד כשעצוב" במקום ה־33. השיר (באורך 4:17 דקות) ראה אור גם ב"אל תרקוד", אי־פי לשדרים שיצא ב־1994, וכלל לצידו חמישה שירים נוספים שהופיעו בחלק "הפי" של האלבום "רדיו בלה בלה". סרטון השיר "אני לא רוקד כשעצוב" באתר יוטיוב מילות השיר "אני לא רוקד כשעצוב" באתר שירונט המצעד השבועי של רשת ג' מתאריך 7 באוגוסט 1994, פזמונט המצעד השבועי של רשת ג' מתאריך 14 באוגוסט 1994. פזמונט המצעד השבועי של רשת ג' מתאריך 9 באוקטובר 1994. פזמונט המצעד השבועי של רשת ג' מתאריך 18 בדצמבר 1994, פזמונט מצעד השנתי תשנ"ה (1995), פזמונט אל תרקוד (דיסק פרומו שדרים נדיר, 1994), באתר מוזיקה ישראלית החברים של נטאשה – אל תרקוד (1994), באתר סטריאו ומונו, אתר הדיסקוגרפיה של המוסיקה הישראלית
בואי נגיד שאני שלך

"בואי נגיד שאני שלך" הוא אלבום האולפן הרביעי של הזמר הישראלי אלון אולארצ'יק. את האלבום הוציאה לאור בשנת 1996 חברת התקליטים NMC. הוא פורסם בפורמט תקליטור בלבד בקטלוג 20169-2. נכלל בו הסינגל "בואי נגיד (משחק המונופול)", שהפך ללהיט בישראל, ואף צעד שמונה שבועות רצופים במצעד הפזמונים השבועי של רשת ג'. סינגלים נוספים שפורסמו מתוך האלבום הם "בעינייך", "תריסר ישראלים" ו"ילדה". אולארצ'יק* – בואי נגיד שאני שלך, פזמונט
בואי נגיד (משחק המונופול)

בואי נגיד (משחק המונופול) הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1995 חברת התקליטים NMC, והוא נכלל כרצועה השנייה באלבום האולפן הרביעי של הזמר, "בואי נגיד שאני שלך". השיר נכתב, הולחן והופק על ידי אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-31 בדצמבר 1995. בשבוע לאחר מכן דורג במקום התשיעי. ב-28 בינואר עלה למקום השלישי – המיקום הגבוה ביותר אליו הגיע. ב-17 במרץ, לאחר שמונה שבועות צעידה, יצא מהדירוג השבועי. סרטון השיר "בואי נגיד" באתר יוטיוב מילות השיר "בואי נגיד" באתר שירונט המצעד השבועי של רשת ג' מתאריך 31 בדצמבר 1995, פזמונט המצעד השבועי של רשת ג' מתאריך 7 בינואר 1996, פזמונט המצעד השבועי של רשת ג' מתאריך 28 בינואר 1996, פזמונט המצעד השבועי של רשת ג' מתאריך 17 במרץ 1996, פזמונט
מחפש אותך

מחפש אותך הוא סינגל שהוקלט על ידי הזמר הישראלי אלון אולארצ'יק. את השירו הוציאה לאור בשנת 1997 חברת התקליטים NMC, והוא היה שיר הנושא של סדרת הטלוויזיה "צה"ל 1". השיר נכתב, הולחן והופק על אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-15 ביוני 1997. בשבוע לאחר מכן דורג במקום ה-11 (הכניסה הגבוהה ביותר למצעד בשבוע זה). ב-20 ביולי עלה למקום השלישי, המיקום הגבוה ביותר אליו הגיע, שם שהה שבועיים רצופים. ב-31 באוגוסט, לאחר עשרה שבועות צעידה, יצא מהדירוג השבועי. סרטון השיר "מחפש אותך" באתר יוטיוב המצעד השבועי של רשת ג' מתאריך 15 ביוני 1997, פזמונט המצעד השבועי של רשת ג' מתאריך 22 ביוני 1996, פזמונט המצעד השבועי של רשת ג' מתאריך 20 ביולי 1997, פזמונט המצעד השבועי של רשת ג' מתאריך 27 ביולי 1997. פזמונט המצעד השבועי של רשת ג' מתאריך 31 באוגוסט 1997, פזמונט
השמש של מוסקבה

השמש של מוסקבה (ברוסית: Солнце Москвы) הוא גלגל ענק בגובה 140 מטר ב"פארק העתיד בשטח ודנ"ח במוסקבה. גלגל ה"שמש של מוסקבה" הוא הגבוה ביותר באירופה, ועובר את גלגל "לונדון איי" בגובה 135 מטר, שנפתח במרץ 2000. הגלגל הענק החדש נבנה כדי להחליף את הגלגל הישן, שנקרא "מוסקבה - 850" (אנ') לציון 850 שנה למוסקבה, שפורק ב-2016. בשל קנה המידה של המבנה, אי אפשר היה לבנות אותו באותו מקום - יש הרבה קווי תקשורת וקווי מטרו. לכן, הגלגל ממוקם משמאל לכניסה הדרומית של ודנ"ח, ליד ביתן מס' 7 ופארק השעשועים העתידי עם רכבל. ה"שמש של מוסקבה" שונה מהגלגל הישן לא רק בגובה ובמיקום, אלא גם ברמה שונה לחלוטין של נוחות ובטיחות. במקום מושבים פתוחים יש 30 קרונות סגורים, שכל אחד מהם יכול להכיל 15 אנשים. הם מצוידים במיזוג אוויר, חימום, מעקב וידאו, מדריך אודיו וכפתור אזעקה לתקשורת עם המפעיל. מסכי מידע תלויים בכל הקרונות. ניתן לכוונן את מהירות הסיבוב של הגלגל, בממוצע, סיבוב אחד ייקח 18 דקות ו-40 שניות. פתיחת הגלגל הענק ה"שמש של מוסקבה" התקיים ביום השנה ה-875 למוסקבה - 10 בספטמבר 2022. מדיה וקבצים בנושא השמש של מוסקבה בוויקישיתוף אתר האינטרנט הרשמי של השמש של מוסקבה (ברוסית) השמש של מוסקבה, ביישום טלגרם השמש של מוסקבה, ברשת החברתית אינסטגרם השמש של מוסקבה, ברשת החברתית VK השמש של מוסקבה, סרטונים בערוץ היוטיוב "https://www.kp.ru/russia/moskva/mesta/park-buduschego/ Колесо обозрения «Солнце Москвы», vdnh.ru (ברוסית) https://www.interfax.ru/moscow/861484
מעין אבן

מעין אבן (נולד ב-2 במאי 1994) הוא מחזאי ובמאי תיאטרון ישראלי, זוכה פרס קיפוד הזהב. מעין אבן נולד בתל אביב. למד בתיכון תלמה ילין במגמת תיאטרון, יחד עם השחקניות ג'וי ריגר ותמר עמית יוסף, איתן שיתף פעולה בהמשך דרכו. בעודו בתיכון, אבן פרסם שירים פרי עטו בבמות שונות, בין היתר בכתב העת הו! ובמדור תרבות וספרות של עיתון הארץ. בשנת 2016 הוציא לאור באופן עצמאי אסופה של סיפורים ושירים תחת השם ״למה אני לא מתאבד״, אשר זכתה לסיקור תקשורתי. אבן הוא בוגר לימודי בימוי בבית הספר לאמנויות הבמה סמינר הקיבוצים. כמו כן, השתתף בחממת הביכורים של תיאטרון הבית בשנים 2016–2017, בפרויקט ״נקודת קצה״ של תיאטרון נוצר וקבוצת סמרטוט ב-2021, ובתוכנית ״נקודת פתיחה״ של קבוצת עבודה לפיתוח מחזות. יצירותיו של אבן נוטות להביט בנקודת מבט הומוריסטית בנושאים הנחשבים לטאבו כמו מוות, התאבדות, רצח, אכזריות, התעללות רגשית וכו׳. 2021 — במאי השנה בפרס קיפוד הזהב על בימוי הסוף (מחזמר). זאת ועוד, המחזמר גרף את פרס הצגת השנה, פרס השחקן (עידן אלתרמן) ופרס שחקן המשנה (אבי דנגור). 2020 — המופע ״הנסיכה אבנר״ שכתב וביים זכה בפרס ההצגה הנבחרת בפרס קיפוד הזהב, לצד הצגות נוספות. 2018 — ההצגה ״איך להיות מאושרים ב-10 שלבים״, אותה כתב, זכתה בצל״ש בפסטיבל תיאטרונטו. מאיה נחום שחל, המחזה "דור בא" - "על הדור האבוד והמפונק שלי, ואני לא בהכרח חושב שזה רע", באתר כלכליסט, 3 בינואר 2023 מאיה נחום שחל, "המילה קאלט גורמת לי להתכווץ", באתר כלכליסט, 13 בדצמבר 2021 מעין אבן, ‏כתבתי מחזמר. פאקינג מחזמר. על הצורך הטיפשי להיות גדול מהחיים, באתר "Time Out ישראל", 16 באוגוסט 2021 מאי פלטי, מעין אבן מנסח בכיף מניפסט ציני של דכאון קליני, באתר הארץ, 17 באפריל 2019 הילה יחימוביץ', המשורר מעין אבן, בן 22, מנסה להבין: "למה אני לא מתאבד", באתר Xnet‏, 19 ביולי 2016 קיפוד הזהב 2021: "הסוף - המחזמר" זכתה בפרס הצגת השנה, באתר וואלה, 26 בנובמבר 2021 שגיא בן נון‏, "באנו לציין את הגסיסה של עולם התרבות": טקס פרסי "קיפוד הזהב" התקיים בצל המחאה, באתר וואלה, 23 בנובמבר 2020 תיאטרון - זוכות תיאטרונטו 2018: עמאר וקוטלר, באתר www.habama.co.il
אחמד סוראדג'י

אחמד סוראדג'י (10 בינואר 1949 – 10 ביולי 2008; ידוע גם בשם Nasib Klewang ו-Datuk Maringgi) היה רוצח סדרתי אינדונזי שהודה בחניקתן למוות של 42 נשים בגילאי 11–30 בשנים 1986–1997 כחלק מהליך פולחן שהיה אמור להעניק לו כוחות מיסטיים. סוראדג'י התגורר במדן, עיר הבירה של מחוז צפון סומטרה שבאינדונזיה. הוא היה מגדל בקר ושימש כדוקון, אדם במעמד של בעל כוחות על-טבעיים. קהל הלקוחות של סוראדג'י היו לעיתים קרובות נשים שחיפשו את הדרכתו כיצד למצוא מזל טוב או לשמור על יופיין. ב-24 באפריל 1997 ביקשה סרי קמלה דיווי מנהג ריקשה בן 15 לקחת אותה לביתו של סוראדג'י, וביקשה ממנו לשמור על כך בסוד. שלושה ימים לאחר מכן נמצאה גופתה הערומה והמרקיבה של דיווי בתוך שדה קני סוכר. נהג הריקשה דיווח למשטרה ולמשפחתה של דיווי שהוא הוריד אותה בביתה של סוראדג'י שלושה ימים קודם לכן, והמשטרה הגיעה לביתו של סוראדג'י כדי לעמת אותו עם הסיפור. אף על פי שהכחיש כל קשר להריגתה של דיווי, המשטרה מצאה בביתו את תיק היד, השמלה והצמיד של דיווי, וב-30 באפריל 1997 הוא נעצר. במהלך חקירתו נשבר סוראדג'י והודה ברציחתה של דיווי, ואז חשף כי הרג עוד 42 נערות וקבר אותן בשדה קנה הסוכר בו אותרה גופתה של דיווי. בחיפושים שנערכו בשדה נמצאו 42 חלקי גופות, אך חלקן היו רקובות עד כדי כך שלא ניתן היה לזהותן. הוא סיפר לחוקריו כי בשנת 1986 הופיעה רוח הרפאים של אביו בחלומו ואמרה לו לשתות רוק של 70 צעירות מתות כחלק מהליך פולחן כדי שיוכל להפוך לבעל יכולות מרפא על-טבעיות. סוראדג'י חשש שייקח לו יותר מדי זמן להיתקל ב-70 נשים מתות, ועל כן החליט להרוג 70 נשים בעצמו. בשל תפקידו כשאמאן וכמכשף הגיעו אליו נשים צעירות כדי לקבל עצות רוחניות על מנת להפוך את עצמן ליפות או לעשירות יותר, או כדי שסוראג'י יוכל להטיל כישוף על בני זוגן כדי שלעולם לא יהיה להם רומן. הוא היה לוקח אותן לשדה קנה הסוכר וקובר אותן עד המותניים, בטענה שזה חלק מהטקס. לאחר מכן הוא היה חונק אותן למוות ושותה את הרוק שלהן, מפשיט את הבגדים מגופן כדי להאיץ את הריקבון וקובר אותן שוב באדמה כשראשיהן מופנים לעבר ביתו. משפטו של סוראדג'י החל ב-11 בדצמבר 1997, וכתב האישום נגדו כלל 363 עמודים. יחד איתו הואשמו שלוש נשותיו, שהיו אחיות, בכך שסייעו ברציחות ובהטמנת הגופות. סוראדג'י טען לחפותו, ונשותיו טענו שהודאותיהן הוצאו בעינויים על ידי המשטרה. ב-27 באפריל 1998 נפסק כי הוא אשם, והוא נידון למוות על ידי כיתת יורים. גם אחת מנשותיו, טומיני, נידונה למוות על סיועה במעשי הרצח, אך עונשה הופחת למאסר עולם. גזר דינו של סוראדג'י בוצע ב-10 ביולי 2008. גופתו הובאה לקבורה בחשאי לאחר זמן מה, מפני שמשפחות הקורבנות תכננו לשבש את הליך לווייתו ביום ההוצאה להורג. Indonesia executes man for 42 murders, NBC News (באנגלית) Ahmad Suradji: Executed for 42 murders -- chicagotribune.com, web.archive.org, ‏2009-04-14 Andi Saputra, Pria Ini Serial Killer Terganas di Indonesia, 42 Nyawa Melayang!, detiknews (ב־) BBC News | ASIA-PACIFIC | Indonesian sorcerer sentenced to death, news.bbc.co.uk Ahmad Suradji Executed in Indonesia For Murder of 42 Women, web.archive.org, ‏2015-06-15 Dukun AS Tewas Ditembus 3 Peluru, detiknews (ב־)
עונת 1999/2000 בליגת המשנה ההולנדית

עונת 1999/2000 בליגת המשנה ההולנדית הייתה העונה ה-44 של ליגת המשנה ההולנדית, שהיא הליגה ההולנדית השנייה. בסיום עונה זו, נאק ברדה, חרונינגן וR.B.C רוסנדאל העפילו לליגה הראשונה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 17 ששיחקו בעונה הקודמת בליגה, אליהן הצטרפה, היורדת מליגת העל, נאק ברדה ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   נשארה בליגת המשנה   ירדה מליגת העל   העפילה מליגת המשנה
פיטר דובובסקי

פיטר דובובסקי (בסלובקית: Peter Dubovský; ‏7 במאי 1972– 23 ביוני 2000) היה כדורגלן סלובקי ששיחק בעמדת החלוץ. דובובסקי ערך את הופעת הבכורה שלו עבור הנבחרת הצ'כוסלובקית בשנת 1991, בגיל הצעיר של 19. הוא כבש 6 שערים ב-14 משחקים עבור צ'כוסלובקיה, לפני פירוקה. אחר כך עבר לשחק עבור נבחרת סלובקיה, בה היה מלך השערים הזמני, עם 12 כיבושים ב-33 משחקים, שיא ששבר מאוחר יותר ז'ילארד נמת'. קריירת המועדונים שלו החלה בקבוצה הקטנה וינוהראדי ברטיסלאבה, שממנה עבר למועדון הפאר הסלובקי סלובן ברטיסלאבה. בשנת 1993 הוא היה לשחקן העונה הראשון בליגה הסלובקית החדשה, ובזכות כך הועבר לקבוצת ריאל מדריד מהליגה הספרדית. הוא שיחק במדריד בין השנים 1993–1995, לפני שנמכר לריאל אוביידו. דובובסקי נהרג בתאונת צלילה בקו סמוי שבתאילנד, ב-23 ביוני 2000. פיטר דובובסקי, באתר Transfermarkt פיטר דובובסקי, באתר BDFutbol פיטר דובובסקי, באתר WorldFootball.net פיטר דובובסקי, באתר National Football Teams פיטר דובובסקי, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
האזור הצפון-מזרחי (ברזיל)

האזור הצפון-מזרחי של ברזיל (בפורטוגזית: Região Nordeste do Brasil) הוא אחד מחמשת האזורים הרשמיים והפוליטיים של ברזיל על פי המכון הברזילאי לגאוגרפיה וסטטיסטיקה. מתוך 26 המדינות של ברזיל, האזור הצפון-מזרחי של ברזיל כולל את תשע המדינות הבאות - מרניאו, פיאאוי, סיארה, ריו גראנדה דו נורטה, פאראיבה, פרנמבוקו, אלגואס, סרז'יפה ובאהיה, יחד עם הארכיפלג פרננדו די נורוניה. אזור זה, אשר נודע בברזיל גם בכינוי "נורדסטה" (בפורטוגזית: Nordeste, צפון-מזרח), היה האזור הראשון בברזיל שיושב על ידי הפורטוגזים ועמים אירופיים אחרים, ומילא תפקיד מכריע בהיסטוריה של ברזיל. האזור הצפון-מזרחי של ברזיל משתרע בסך הכל על פני כ-18% משטחיה של ברזיל, וכולל נכון ל-2022 53.6 מיליון תושבים, המהווים כ-28% מכלל אוכלוסיית ברזיל. קרוב לשלושה רבעים מאוכלוסיית האזור הצפון-מזרחי של ברזיל מתגוררים באזורים עירוניים המקובצים לאורך החוף האטלנטי. כ-43.5% מאוכלוסיית האזור הצפון-מזרחי של ברזיל חי מתחת לקו העוני, המוגדר ככל מי שמרוויח פחות מ-2 דולרים ביום. העיר רסיפה העיר פורטלזה "Brazil: Metropolitan Areas". citypopulation.de. נבדק ב-1 בפברואר 2015. {{cite web}}: (עזרה)
המלך צ'ארלס

האם התכוונתם ל... צ'ארלס הראשון, מלך אנגליה – מלך אנגליה, סקוטלנד ואירלנד בשנים 1625–1649. צ'ארלס השני, מלך אנגליה – מלך אנגליה, סקוטלנד ואירלנד בשנים 1660–1685. צ'ארלס השלישי, מלך הממלכה המאוחדת – מלך הממלכה המאוחדת החל משנת 2022. שארל השלישי (פירושונים)
הצבא הצפוני

צבא הצפון (ברוסית: Северная армия) היה אחד מהארגונים צבאים שהרכיבו את הצבא הלבן. ב-2 באוגוסט 1918, בתמיכת כוחות בריטיים, ביצעו ארגוני המחתרת הרוסיים אנטי-מהפכניים הפיכה בארכנגלסק, במהלכה הודח השלטון הבולשביקי באזור. הממשלה הסוציאליסטית-מהפכנית של העם הסוציאליסטי בראשות ניקולאי צ'יקובסקי עלתה לשלטון. גאורגי ארמולאביץ היה למפקד כל הכוחות המזוינים הימיים והיבשתיים של המינהל העליון של האזור הצפוני. גנרל-מאיור ולדימיר מארושבסקי הפך למפקד הכוחות ימיים ולמושל הכללי של אזור הצפון. עד מהרה נחת כוח נחיתה אנגלים בן 2,000 איש בארכנגלסק. באוגוסט, בהשתתפות ישירה של ברית ההסכמה המשולשת הקמת יחידות של צבא הצפון. הכוחות המזוינים כללו 5 פלוגות, טייסת וסוללת ארטילריה. בנובמבר 1918 הפך מארושבסקי למפקד הכוחות ולמושל הכללי של אזור הצפון. במקביל, הוקמו יחידות מעורבות מקרב מתנדבים רוסים וקצינים זרים. בפרט, נוצר לגיון הסלאבו בריטי, כמו גם חלקים מלגיון הזרים הצרפתי. בשל הזרם הנמוך ביותר של מתנדבים לצבא, המנהלת העליונה של מרחב הצפון החליטה על גיוס חובה אוניברסלי, למרות זאת, מספר החיילים גדל לאט למדי. בנוסף, המשמעת של הצבא הייתה רעועה, היה איום מתמיד של פרעות ומרידות, והעריקות שגשגו. זה הוקל הן על ידי האופי הכפוי של ההתגייסות והן שילובם של חיילי הצבא האדום שבויים בצבא. בחודשים הראשונים היו חיילי מרחב הצפון מורכבים מצוותי מתנדבים של קצינים, גדוד חי"ר, 2 גדודי ארטילריה ויחידות איכרים. המספר הכולל של החיילים הגיע ל-3,000 איש. בינואר 1919, לוטננט גנרל יבגני מילר הפך למושל הכללי של האזור הצפוני . עד אז מנה מספר צבא הצפון כ-9.5 אלף איש. המספר הכולל של חיילים מהברית ההסכמה המשולשת בסוף 1918 היה 16 אלף איש. עד קיץ 1919 מנה צבא הצפון 25 אלף איש (מתוכם 14 אלף חיילי הצבא האדום שבויים). נפתחו בתי ספר לצבא בריטי ורוסי להכשרת קצינים. למרות זאת, הצטיין הצבא במספר קטן ביותר של קצינים (600 קצינים מתוך 25 אלף איש). ב-21 במרץ התאחדו יחידות צבא הצפון עם יחידות קולצ'אק על הפצ'ורה. בקיץ בארכנגלסק החלה הקמת יחידות של המיליציה הלאומית של אזור הצפון. באוגוסט 1919 כללו יחידות החי"ר של ארמייה הצפון משש חטיבות רובים. בקיץ 1919 השתנה המצב בחזית הצפונית באופן דרמטי. בלחץ דעת הקהל במדינותיהם, נאלצו מדינות ההסכמה להסיג את חייליהן מצפון רוסיה. למרות זאת, התחזקות הצבא נמשכה. בספטמבר 1919 הוקמה "יחידת המתנדבים המיוחדת של ויצ'גודה" מחיילי הצבא האדום השבויים בפיקודו של סרן נ.פ אורלוב, שמילא תפקיד נכבד בקרבות עם הבולשביקים באזור. בספטמבר 1919 פתח צבא הצפון במתקפה בחזית הצפונית, במהלכה נכבשו שטחים בשטח קומי. עד פברואר 1920 היו בכוחות מרחב הצפון 1,492 קצינים, 39,822 לוחמים ו-13,456 דרגים נמוכים שאינם לוחמים - בסך הכול 54.7 אלף איש, עם 161 תותחים ו-1.6 אלף מקלעים. המיליציה הלאומית כללה כ-10 אלף איש. למרות זאת, מתקפת הנגד של הצבא האדום שנפתחה בדצמבר הסתיימה עם תבוסת צבא הצפון וכניעתו החלקית. גנרל מילר, יחד עם 800 חיילים ופליטים אחרים, היגרו מרוסיה בפברואר. Гражданская война в России и Коми крае, Северный фронт 1919 год. Северная область. Северо-Екатерининский канал. Дороги Коми в начале 20 века., www.tomovl.ru Genstab.Ru - Всё о войне, Genstab.Ru (ב־) СЕВЕРНАЯ ОБЛАСТЬ, whiterussia1.narod.ru
Europass

Europass (בעברית: אירופס) היא יוזמה של המנהל הכללי לחינוך ותרבות של האיחוד האירופי להגברת השקיפות בתחומי ההסמכה והניידות של אזרחים באירופה. מטרתה היא להפוך את הכישורים והמיומנויות של אדם למובנים ואחידים ברחבי אירופה (כולל האיחוד האירופי, האזור הכלכלי האירופי ומדינות מועמדות לאיחוד האירופי). חמשת מסמכי Europass הם קורות חיים, דרכון ידיעת שפה, Europass Mobility, השלמת תעודה והשלמת דיפלומה, החולקים שם מותג ולוגו משותפים. מאז 2012 ניתן להרכיב את כל מסמכי Europass בדרכון המיומנויות (אנ') האירופי. המרכז האירופי לפיתוח הכשרה מקצועית (Cedefop) פיתח ומתחזק את פורטל Europass ב-27 שפות. הפורטל מכיל מידע הקשור לחמשת מסמכי Europass. מטרתו היא גם לסייע לכל המשתמשים ליצור, באמצעות אשף פשוט, תיק אלקטרוני אישי המכיל קורות חיים (כולל מכתב מוטיבציה מקדים), דרכון לשוני או כל מסמך אחר המביא עדות למיומנויות וכישורים (עותקים של תארים, רישיונות עבודה, וכו'). בכל מדינה, מרכז אירופה הלאומי מקדם ומספק מידע על מסמכי Europass. Europass הפיקה אוצר מילים ל-XML כדי לתאר את המידע הכלול בקורות החיים ובדרכון השפה. ניתן לשמור קורות חיים של Europass או דרכון שפה בפורמט Europass XML או בפורמט PDF עם ה-XML המצורף. ניתן לייבא את שני הפורמטים לאשפים המקוונים של Europass או לכל מערכת אחרת שמבינה את ה-XML של Europass, מה שמבטיח שיהיה ניתן לנתח את המידע כראוי. שירותי האינטרנט של Europass מספקים דרך סטנדרטית (API) למערכות, תוכנות ושירותים אחרים להשתמש בשירותי Europass באופן אוטומטי. דוגמה לכך היא שירות האינטרנט המאפשר יצירה מרחוק של מסמכי Europass בפורמט PDF,OpenDocument או Microsoft Word, מקובץ XML של Europass. תוויות המשמשות עבור קורות החיים של Europass ו-ELP (דרכון שפה אירופי) זמינות בפורמטים שונים מאתר האינטרנט של Europass: ה-OASIS XLIFF (אנ') (פורמט לוקליזציה של XML) W3C Xforms (אנ') הפורמט PO משמש בערכת הכלים של GNU Gettext (אנ') המנהלת הכללית לחינוך ותרבות מימנה את הפרויקט האירופי "KITE" במסגרת תוכנית לאונרדו דה וינצ'י. KITE מציעה הטמעה של Europass-CV כפלאגין עבור בלוגים של תוכנות קוד פתוח וורדפרס ו-Dotclear. התוסף מאפשר למשתמשים של אותם שירותי בלוגים לאחסן קורות חיים של Europass בכל השפות הרשמיות באירופה ולייצא אותו לפורמטים הבאים: PDF, ODT, HTML, XHTML, HR-XML. התוסף תואם למפרטי HR-XML SEP. הגרסה האחרונה של התוסף שוחררה בינואר 2008. תשתית Europass הוקמה על ידי החלטה 2241/2004/EC של הפרלמנט האירופי והמועצה מ-15 בדצמבר 2004 על מסגרת קהילתית אחת לשקיפות של כישורים וכישורים (Europass) ונכנסה לתוקף ב-1 בינואר 2005. אתר האינטרנט הרשמי של Europass אשף קורות חיים מרכזי אירופס לאומיים Europass interoperability web page החלטה 2241/2004/EC של הפרלמנט האירופי והמועצה מ-15 בדצמבר 2004 על מסגרת קהילתית אחת לשקיפות של כישורים וכישורים (Europass) Decision 2241/2004/EC, Article 1 Decision 2241/2004/EC, Article 2 European Commission (18 בדצמבר 2013), REPORT FROM THE COMMISSION TO THE EUROPEAN PARLIAMENT AND THE COUNCIL: Evaluation of the Europass initiative: Second evaluation of the Decision of the European Parliament and the Council on a single Community framework for the transparency of qualifications and competences (Europass) {{citation}}: (עזרה) "Data model - XML Resources". Europass Team. נבדק ב-28 בספטמבר 2018. {{cite web}}: (עזרה)
גד רווח

הרב גד מימון רווח (נולד ב-13 במרץ 1980, כה' אדר התש"מ) הוא רב המועצה המקומית מצפה רמון, רב המועצה המקומית נאות חובב, מ"מ רב העיר ערד ורב קהילה בבאר שבע. הרב רווח נולד בשנת 1980 (התש"מ) בבאר שבע. הוא למד בישיבה התיכונית 'בני עקיבא-אהל שלמה' בעיר, ולאחר מכן כשנה בישיבת ההסדר קרני שומרון, שם למד אצל הרב יצחק הלוי. לאחר מכן התגייס לצה"ל דרך מסלול ההסדר. לאחר שירותו בצבא עבר ללמוד בכולל בית מוריה למשך כ-10 שנים. בגיל 28 קיבל הסמכה לרבנות עיר. בשנת 2014 מונה לכהן כרב קהילת 'משכן שמעון- בית יוכבד בעיר באר שבע. בהמשך החל לכהן כרב התתמ"ד 'עץ חיים' בעיר וכמו כן פתח את המסלול התורני בישיבת אמי"ת בעיר ועומד בראשו. בשנת 2016 החל לכהן כרבה של המועצה המקומית נאות חובב. משנת 2020 מכהן כמשיב בהלכה לקופת חולים כללית באר שבע וכן גם רב ארגון איחוד הצלה סניף באר שבע. באלול תשפ"ב הקים כולל אברכים בו מקיימים מבחני רבנות ודיינות. בספטמבר 2022 נבחר פה אחד לכהן לתפקיד רבה של המועצה המקומית מצפה רמון לאחר שקיבל 12 קולות מתוך 12 הבוחרים. במאי 2024 התמנה לממלא מקום רב העיר ערד. סרטונים בערוץ של גד רווח, באתר יוטיוב הרב גד רווח, בין אוסר למתיר, ישיבת מרכז הרב, ז' כסלו תשפ"ב הוראות נסיעה לבית כנסת משכן שמעון, הרב פרנק, באר שבע, באתר Waze דביר עמר, הרב גדי רווח נבחר לרב מועצת מצפה רמון, באתר ערוץ 7, 4 בספטמבר 2022 דביר עמר, מונו רבנים זמניים לארבע ערים, באתר ערוץ 7, ‏י"ב באייר תשפ"ד